CELEX: 31988R3491
Language: hr
Date: 1988-11-09 00:00:00
Title: Uredba Komisije (EEZ) br. 3491/88 od 9. studenoga 1988. o razvrstavanju određene robe u kombiniranu nomenklaturu

02/Sv. 005
            
            
               HR
            
            
               Službeni list Europske unije
            
            
               161
            
         31988R3491
   
               L 306/18
            
            
               SLUŽBENI LIST EUROPSKE UNIJE
            
            
               09.11.1988.
            
         
      UREDBA KOMISIJE (EEZ) br. 3491/88
   od 9. studenoga 1988.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 od 23. lipnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom (EEZ) br. 3174/88 (2), a posebno njezin članak 9.,
   budući da je, zbog osiguranja jedinstvene primjene kombinirane nomenklature priložene navedenoj Uredbi, potrebno usvojiti mjere za razvrstavanje robe navedene u Prilogu ovoj Uredbi;
   budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, a s ciljem primjene tarifa ili drugih mjera u vezi s robnom razmjenom;
   budući da je u skladu s navedenim Općim pravilima robu iz stupca 1. tablice iz Priloga ovoj Uredbi potrebno razvrstati pod odgovarajuće oznake KN iz stupca 2., a na temelju razloga navedenih u stupcu 3.;
   budući da su mjere predviđene ovom Uredbom u skladu s mišljenjem Odbora za nomenklaturu,
   DONIJELA JE OVU UREDBU:
   Članak 1.
   Roba iz stupca 1. tablice iz Priloga razvrstava se sada u kombiniranu nomenklaturu sukladno odgovarajućim oznakama KN iz stupca 2. te tablice.
   Članak 2.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. studenoga 1988.
      
         
            Za Komisiju
         
         
            COCKFIELD
         
         
            Potpredsjednik
         
      
   
   
      (1)  SL L 256, 7.9.1987., str. 1.
   
      (2)  SL L 298, 31.10.1988., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               1.
            
            
               2.
            
            
               3.
            
         
               
                           1.
                        
                        
                           „Trake” sleđa (haringe), koje se sastoje od desne i lijeve strane sleđa (haringe) (od koje su odstranjeni glava, crijeva, peraje (osim leđne peraje) te kosti), obje strane zajedno drži koža na leđima
                        
                     
            
               0304 90 21
               ili
               0304 90 25
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature i tekstom oznaka KN 0304, 0304 90 21 i 0304 90 25.
               Proizvod se ne smatra filetom iz oznake KN 0304 10 ili 0304 20 (vidjeti HS Napomene s objašnjenjem za oznaku 0304)
            
         
               
                           2.
                        
                        
                           Filmovi od polieter sulfona prekriveni postupkom katodnog nanošenja sa slojem kovine, kovinskog nitrida, kovinskog oksida ili kovinskog karbida
                        
                     
            
               3921 90 50
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature i tekstom oznaka KN 3921, 3921 90 i 3921 90 50. Tekst oznake 3920 ne obuhvaća ovaj proizvod zbog činjenice što je prevučen kovinom, kovinskim nitridom, kovinskim oksidom ili kovinskim karbidom.
            
         
               
                           3.
                        
                        
                           Natrijev dihidrodob(2-metoksietanolat) aluminat u obliku otopine (70 %) u toluenu
                        
                     
            
               3823 90 99
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature i tekstovima oznaka KN 3823, 3823 90 i 3823 90 99. Proizvod ne može biti razvrstan u poglavlje 29. jer nije u skladu s odredbama napomene 1. (E) poglavlja 29.
               Radi se o pripravku kemijske industrije, koji nigdje drugdje nije naveden ili uključen.